Отчет за дейността на НЧ“Пробуда 1928“

с.Бела Рада общ.Видин за 2023г.

1.Читалищна дейност: Читалището е единствената културна институция на територията на село Бела Рада. Няма собствена сграда. Намира се в сградата на кметството. Разполага с библиотека. Читалището оформя културния и социален живот на жителите на селото. През изминалата 2023година читалище „Пробуда 1928“ организира и проведе множество културни мероприятия изпълнявайки заложената дейност от културния календар на читалището.

През месец януари беше отбелязан деня на родилната помощ „Бабин ден“. Самодейци от читалището направиха възстановка на ритуала. Празника продължи с веселие в клуба под кметството с представяне на хлябове и десерти приготвени от жените присъствали на празника.

Празника на виното и лозята „Трифон Зарезан“ е най-характерния за селото. Винаги се празнува на 14-ти февруари по стар стил. Празника започва от рано сутрин, като се извършва ритуала по зарязване на лозята и продължава с общоселско веселие.

За 1-март деца от селото изработиха собственоръчно мартенички в библиотеката и заедно с Баба Марта вързаха мартенички на плодните дръвчета, оградите и хората за здраве и берекет.

В навечерието на 3-ти март Национален празник на България секретарят на читалището организира вечер на ,която бяха рецитирани стихове.

Празника на жената, майката, любимата бе отпразнуван с изложба на гоблени и ръкоделия. На присъстващите дами бяха поднесени подаръци. Празника завърши с много танци и веселие.

Празника Лазаруване започна от рано сутринта. Секретаря на читалището подготви и организира момичета и девойки с, които облечени в народни носии обиколиха селото пеейки и танцувайки във всяка къща радвайки жителите.

В навечерието на Възкресение Христово бе организирана Арт работилница в която деца и юноши боядисаха и изписаха великденски яйца. Материалите и яйцата бяха предоставени от читалището, а след това раздадени на социално слаби семейства.

На 6-ти май „Гергьовден“ читалището взе участие на фестивала в село Антимово с кулинарна изложба показвайки ястия характерни за село Бела Рада и получи 1-ва награда за най-атрактивен щанд.

На 24-май Ден на Славянската писменост и култура деца от началните класове се събраха в читалнята на библиотеката под ръководството на библиотекарката и бе проведено състезание за най-гладко четене. Първите трима спечелиха предметни награди предоставени от читалището.

Празника на детето 1-ви юни бе отбелязан с много танци и занимателни игри съпроводени от почерпка и забавление от аниматор.

На 8-ми юли читалището,кметството и църковното настоятелство организираха духовния празник на селото Св.Прокопий.

Традиционния събор на селото бе открит от деца и младежи самодейци облечени в народни носии представиха хора характерни за северняшкия край. Веселието продължи с оркестър и много танци.

Международния ден на възрастните хора през месец октомври бе организиран от секретаря на читалището съвместно с кметството. В пенсионерския клуб деца самодейци облечени в народни носии представиха характерни хора от нашия край. Последва веселие и почерпка предоставена от читалището.

В навечерието на светлите празници Бъдни вечер и Коледа, читалището на село Бела Рада участва активно във Фолклорен събор „Бъдник“ в град Видин и за поредна година печели 1-ва награда и грамота за „Традиционен обреден хляб“

На Рождество Христово бяха подарени подаръци на децата от дядо Коледа предоставени от читалището. Празненството премина с много танци и веселие за което се погрижи аниматор.

Ден преди нова година бе организирана Арт работилница за сурвачки, които децата изработиха сами с материали предоставени от читалището.

 Читалището развива дейност в социалната сфера. В читалището се попълват молби за отопление, подмяна на ел.уреди и информацията се предава на съответните институции. Много хора в неравностойно положение се обръщат към читалището за помощ и съдействие.

2.Библиотечна дейност:

Библиотеката на читалището разполага с богат книжен фонд с 10 644 тома. През изминалата година Регионална библиотека „Михалаки Георгиев“гр.Видин няколко пъти посещава селото с библиобус,който беше посрещнат с голям интерес. На празника „Петровден“ от Регионална библиотека изнесоха презентация как се празнува празника в различните региони на страната. А от страна на читалището беше подредена трапеза с традиционни ястия, които са характерни за този ден в село Бела Рада.

През изминалото лято библиотекара работи активно с деца в предучилищна възраст с цел подготовка за 1-ви клас по молба на родители. Благодарение на тази си дейност едно от децата читател на библиотеката Ивайло Борисов спечели призово място на олимпиада по български език и литература. Възрасти хора посещават библиотеката и се интересуват от исторически книги.

Членовете на читалището:52

Библиотечен фонд:10 644

Заети книги:1956

Посещения:735

Постоянно действащи колективи: няма

Школи: няма

Клубове: кулинарен клуб с 8 участника

3.Материално техническа база:

Читалището разполага с библиотека от 40к.м..Намира се в сградата на кметството на 2-ри етаж. Помещението е ремонтирано и подредено, но има нужда от ремонт на покрива, защото се наблюдават течове по време на дъжд и сняг.

 Председател:…………

 /Кр.Стефанова/